Uyida zerikish nimaligini bilmaydigan ko‘p bolali mashhur otalar (foto)

19-iyun ko‘plab mamlakatlarda “Otalar kuni” sifatida nishonlanadi. Grazia nashri boshqalarga qaraganda farzandlari ko‘p bo‘lgan mashhur otalar haqida qiziqarli ma’lumotlar taqdim etdi.
Jud Lou 

Gollivud aktyori Judning olti nafar farzandi bor. Dizayner Sedi Frost bilan olti yillik turmushi davomida uchta farzand ko‘rgan. 2009-yilda esa model Samanta Berk Jud bilan qiz farzand ko‘rdi va olti yildan so‘ng u qo‘shiqchi Ketrin Xardingdan yana bir qiz farzand ko‘rdi. 2019-yilda aktyor ikkinchi marta turmush qurdi. Lou va Filippa Koen 2020-yil sentabrida farzand ko‘rdi, ammo ular hanuzgacha bolaning jinsini yashirib kelmoqda.
Alek Bolduin 

Ishonish qiyin, ammo aktyorning yetti nafar farzandi bor. Alekning Kim Beysingerndan katta qizi 1995-yilda tug‘ilgan. U aktrisa bilan ajrashganidan o‘n yil o‘tib, yoga bo‘yicha o‘qituvchi Hilariya Tomasga uylandi. 2012-yildan 2021-yilgacha juftlikning farzandi 6 taga yetdi. Shu bilan birga, kenja qizi o‘g‘lidan besh oy o‘tgach tug‘ildi: juftlik shunchaki surrogat onaning xizmatlaridan foydalangan. Hilariya bir necha bor homilasidan ayrildi, ammo shunga qaramay, yana farzand ko‘rdi. Hozirda ham u navbatdagi farzandini dunyoga keltirish arafasida.
Eddi Myorfi

Aftidan, Alek Bolduin 10 nafar farzandi bor Eddi Myorfi rekordini yangilashga jiddiy yondashgan. Aktyor model Nikol Mitchell bilan beshta qiz farzand ko‘rgan va u bilan turmush qurishdan oldin ham ikkita o‘g‘il ko‘rgandi. Eddi Nikol bilan 1988-yildan 2006-yilgacha bir oila bo‘lib yashagan. Ajrashgandan so‘ng u xonanda Melani Braun bilan munosabatlarini bog‘ladi va u ham qiz farzand dunyoga keltirdi. Faqat Eddi uni DNK testidan so‘ng tan oldi. Myorfi 2012-yildan beri model Peyj Batcher bilan uchrashib keladi. Juftlikning ikki nafar farzandi bor.
Devid Bekhem

Devidning to‘rt nafar farzandi bo‘lsa-da, u ham eng mashhur va g‘amxo‘r yulduz otalardan biri hisoblanadi. Bekhemlarning uchta o‘g‘lidan keyin Xarper ismli qizi dunyoga kelgan. Devid qizini juda yaxshi ko‘radi va eng muhimi, Xarper hech qachon uning erkalashiga qarshi emas. Chunki uning akalari ko‘pincha otasining his-tuyg‘ularidan uyaladi va maktabda sinfdoshlari oldida dadasining o‘pib qo‘yishiga ruxsat bermaydi.
Enrike Iglesias

Enrike va Anna Kurnikovalar 2002-yildan beri birga. Sevishganlar turmush qurgani yoki yo‘qligini hali hech kim aniq bilmaydi. Ular ota-ona bo‘lishga tayyor ekanliklarini tushunishlari uchun 15 yil kerak bo‘ldi. Juftlikning egizak farzandlari bor: Nikolay va Lyusi, 2020-yilda esa Masha ismli qizi dunyoga keldi. Xonanda bolalar bilan vaqt o‘tkaishni yaxshi ko‘radi, ular uchun u hatto rus tilini ham o‘rgandi va bolalar qo'shiqlarini xursandchilik bilan kuylaydi.